
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 2/2015­6 Ústavný súd Slovenskej republiky na neverejnom zasadnutí pléna 25. februára 2015 prerokoval návrhy
,
, zastúpeného Hillbridges,
s. r. o., Sedlárska 1, Bratislava, prostredníctvom ktorej koná jej konateľ a advokát Miroslav Trenčan, na preskúmanie rozhodnutia Výboru Národnej rady Slovenskej republiky pre nezlučiteľnosť funkcií č. VP/18/14­K zo 17. septembra 2014 v konaní vedenom pod sp. zn. Rvp 16832/2014 a na preskúmanie rozhodnutia Výboru Národnej rady Slovenskej republiky pre nezlučiteľnosť funkcií č. VP/19/14­K zo 17. septembra 2014 v konaní vedenom pod sp. zn. Rvp 16833/2014 a takto rozhodol: Veci vedené Ústavným súdom Slovenskej republiky pod sp. zn. Rvp 16832/2014 a sp. zn. Rvp 16833/2014 s p á j a na spoločné konanie, ktoré bude ďalej vedené pod sp. zn. Rvp 16832/2014. Odôvodnenie: I.
Ústavnému súdu Slovenskej republiky (ďalej len „ústavný súd“) bola 8. decembra 2014 doručená sťažnosť
,
(ďalej len „sťažovateľ“),
zastúpeného Hillbridges, s. r. o., Sedlárska 1, Bratislava, prostredníctvom ktorej koná jej konateľ a advokát Miroslav Trenčan, vo veci návrhu na preskúmanie rozhodnutia Výboru Národnej rady Slovenskej republiky pre nezlučiteľnosť funkcií (ďalej len „výbor pre nezlučiteľnosť funkcií“) č. VP/18/14­K zo 17. septembra 2014 podľa čl. 10 ods. 2 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (sťažnosť vedená ústavným súdom pod sp. zn. Rvp 16832/2014, pozn.). Dňa 8. decembra 2014 bola ústavnému súdu doručená sťažnosť sťažovateľa vo veci návrhu na preskúmanie rozhodnutia výboru pre nezlučiteľnosť funkcií č. VP/19/14­K zo 17. septembra 2014 podľa čl. 10 ods. 2 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (sťažnosť vedená ústavným súdom pod sp. zn. Rvp 16833/2014, pozn.). Podľa ustanovenia § 31a zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerané ustanovenia Občianskeho súdneho poriadku (ďalej len „OSP“). Podľa ustanovenia § 112 OSP môže ústavný súd v záujme hospodárnosti konania spojiť na spoločné konanie veci, ktoré u neho začali a skutkovo spolu súvisia alebo sa týkajú tých istých účastníkov. Zo spisov ústavného súdu vedených pod sp. zn. Rvp 16832/2014 a sp. zn. Rvp 16833/2014 vyplýva, že predmet oboch sťažností vecne súvisí s postupom výboru pre nezlučiteľnosť funkcií, ktorý rozhodol, že sťažovateľ ako verejný funkcionár porušil povinnosti vyplývajúce mu z ustanovení ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona 2
č. 545/2005 Z. z., a uložil mu v súlade s ustanoveniami citovaného zákona pokuty v sume zodpovedajúcej mesačnému platu verejného funkcionára. Sťažovateľ napáda rozhodnutia výboru pre nezlučiteľnosť funkcií, a keďže zastáva názor, že nie je osobou patriacou do kategórie verejných funkcionárov, čo zároveň vylučuje možnosť porušenia povinností vyplývajúcich z príslušných ustanovení citovaného ústavného zákona z jeho strany, považuje rozhodnutia výboru pre nezlučiteľnosť funkcií za právne neopodstatnené, neodôvodnené a nezákonné. Vzhľadom na skutkovú a právnu súvislosť sťažností a totožnosť účastníkov konania ústavný súd v záujme hospodárnosti konania podľa § 31a zákona o ústavnom súde v spojení s § 112 ods. 1 OSP rozhodol, že veci vedené ústavným súdom pod sp. zn. Rvp 16832/2014 a sp. zn. Rvp 16833/2014 spája na spoločné konanie, ktoré bude ďalej vedené pod sp. zn. Rvp 16832/2014. Tieto skutočnosti boli podkladom pre záver ústavného súdu obsiahnutý vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 25. februára 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2015:PLs.US.2.2015.1 (dáta aktuálne k 2. 11. 2026). Záväzné je znenie zverejnené súdom.




